കരീരം

പ്രധാനമായും മരുപ്രദേശങ്ങളിൽ വളരുന്ന കരീരം. ഇലകൾ ഇല്ലാത്തതും മുള്ളുകൾ ഉള്ളതുമായ സസ്യമാണിത്. കരിമുള്ളെന്നും സമാന നാമം. കരീരെമെന്ന പേരിൽ അറിയപ്പെടുന്ന സമാന ഗുണങ്ങളുള്ള രണ്ട് സസ്യങ്ങളുണ്ട്:അഷ്ടാംഗഹൃദയം, (വിവ., വ്യാ. വി.എം. കുട്ടികൃഷ്ണമേനോൻ), സാംസ്കാരിക വകുപ്പ്, കേരള സർക്കാർ ISBN 81-86365-06-0)
കാപാരിസ് അഫൈല്ല (Caparis Aphylla) ഇരട്ട മുള്ളുകളുള്ളതും  മുകളിലേക്കു വളരുന്നതുമായ ചെറിയ ചെടി.
കാപാരിസ് സ്പൈനോസ (Caparis Spinosa) നിലത്തു പടർന്നു വളരുന്ന ചെടി.

കാക്കത്തൊണ്ടിയുമായി ഈ ചെടിയ്ക്ക് നല്ല സാമ്യമുണ്ട്.

കാപാരിസ് അഫൈല്ല (Caparis Aphylla)
ഇൻഡ്യൻ കേപർ എന്ന ആംഗലേയ നാമവും ഹിന്ദിയിൽ കരീർ, കൈർ, കേർദ, കിരിർ  (करीर / कैर) എന്നീ പേരുകളിലും അറിയപ്പെടുന്നു. ആഫ്രിക്ക, മദ്ധ്യപൂർവേഷ്യ, ദക്ഷിണേഷ്യ എന്നിവിടങ്ങളിലെ മരു പ്രദേശങ്ങളിൽ വളരുന്നു. അഞ്ച് മീറ്ററിലധികം ഉയരമില്ലാത്ത, ഇളം തണ്ടുകളുടെ അഗ്രത്തിലല്ലാതെ മറ്റെങ്ങും ഇലകളില്ലാത്ത ഇരട്ട മുള്ളുകളുള്ള ചെടിയാണിത്. നവംബർ - ജനുവരി മാസങ്ങളിൽ തളിരിലകൾ പ്രത്യക്ഷപ്പെടുകയും മാർച്ച്-ഏപ്രിൽ, ഓഗസ്റ്റ്-സെപ്റ്റമ്പർ മാസങ്ങളിൽ ആകർഷകമായ ചുവന്ന പൂക്കൾ ഉണ്ടാവുകയും ചെയ്യുന്നു. മേയ്, ഒക്ടോബർ മാസങ്ങളിൽ പാകമാകുന്ന മാംസളമായ ചുവപ്പു ഫലം പക്ഷികൾ ഉടനടി ഭക്ഷിക്കുന്നു.Burdak, L.R. (1982). Recent Advances in Desert Afforestation- Dissertation submitted to Shri R.N. Kaul, Director, Forestry Research, F.R.I., Dehra Dun. p.55. 150px|thumb|left|പഴുത്ത കരീരം ഫലങ്ങൾ 150px|thumb|left|പച്ച കരീരം ഫലങ്ങൾ
ഇതിന്റെ ഫലം ഭക്ഷണമായി ഉപയോഗിക്കുന്നു. ഉദ്യാനങ്ങളിൽ അലങ്കാര ചെടിയായും, വനവൽകരണത്തിനും, മണ്ണൊലിപ്പു തടയുന്നതിനും വെച്ചു പിടിപ്പിക്കുന്നു.Kaul (1963), Ghosh (1977).
കാപാരിസ് സ്പൈനോസ (Caparis Spinosa)
മെഡിറ്റെറേനിയൻ രാജ്യങ്ങളിലും, മൊറോക്കോയിലെ മരുപ്രദേശങ്ങളിലും വളരുന്ന കുറ്റിച്ചെടി. ഇലകളും കായ്കളും ഭക്ഷണമായുപയോഗിക്കുന്നു.  150px|thumb|right|കാപാരിസ് സ്പൈനോസ L.by Otto Wilhelm Thomé
ഔഷധ ശാസ്ത്രം
കരീരത്തിൽ നിന്ന് വേർതിരിച്ചെടുത്ത ഘടകങ്ങൾ പുരുഷ വന്ധ്യംകരണത്തിനും, രക്തത്തിലെ കൊഴുപ്പ്, പഞ്ചസാര എന്നിവ നിയന്ത്രിക്കുന്നതിനും, കോശങ്ങളുടെ ആയുസ്സ് വർദ്ധിപ്പിക്കുന്നതിനും ഉപയോഗിക്കാവുന്ന ഔഷധമാണന്ന് പരീക്ഷണാടിസ്ഥാനത്തിൽ നടത്തിയ പഠനങ്ങളിൽ വെളിവായിട്ടുണ്ട്."Reproductive toxicity of Capparis aphylla (Roth.) in male albino rats
International Journal of pharmaceutical and biomedical research" Int J Pharm Biomed Res 2010, 1(3), 102-112  Antihyperglycemic, antioxidant and hypolipidemic effect of Capparis aphylla stem extract in streptozotocin induced diabetic rats Biology and Medicine, Vol 2 (4): 35-44, 2010   Antioxidative and β cell regeneration effect of Capparis aphylla stem extract in streptozotocin induced diabetic rat Biology and Medicine, Vol 3 (3): 82-91, 2011
ആയുർവേദത്തിൽ
ചെടിയുടെ കൂമ്പും തൊലിയും കായും ഔഷധമായുപയോഗിക്കുന്നു
തൊലി കയ്പ്പുള്ളതും വിരേചനഗുണമുള്ളതുമാണ്
തൊലി വേദനയോടുകൂടിയ നീരിന് ഉപയോഗിക്കുന്നു
വേര് രക്തവാതത്തിനും മഹോദരത്തിനും ഉപയോഗിക്കുന്നു
മഹാഭാരതത്തിൽ
കർണ്ണപർവ്വം, അദ്ധ്യായം 30, ശ്ലോകം 24 ൽ  കരീരവും മറ്റ് മരങ്ങളും വളരുന്ന കാട്ടുപാതയെ പറ്റി കവി പറയുന്നു.
शमी पीलु करीराणां वनेषु सुखवर्त्मसु 
अपूपान सक्तु पिण्डीश च खाथन्तॊ मदितान्विताः   (VIII.30.24)
അവലംബം

  (1963): Need for afforestation in the arid zones of India. LA-YAARAN 13.
  (1977): Handbook on afforestation techniques. Dehra Dun.
  (1975): Environmental analysis of the Thar Desert. Dehra Dun.

പുറത്തേക്കുള്ള കണ്ണികൾ  
 കൂടുതൽ വിവരവും കാണുന്ന ഇടങ്ങളും
 http://ayurvedicmedicinalplants.com/index.php?option=com_zoom&Itemid=26&page=view&catid=3&key=16&hit=1

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ